stanford-oval/wikipedia huggingface dataset:
סיפורים לנימי
תקציר העלילה

הסדרה עוקבת אחר ילדה בשם נימי, אשר בכל לילה שומעת סיפור אחר לפני השינה מדודיה דני ושלומית, ומסבא וסבתא שלה. בין הסיפורים שהופיעו בסדרה נכללים "טיול של ארנב וחתול", "נמר בפיג'מה של זהב", "זה קרה ביום סערה", "שמוליקיפוד" ו"דירה להשכיר".
דמויות ושחקנים

נימי (איקי גלעד) – ילדה בעלת שיער אדמוני, אשר בכל פרק מספרים לה סיפור אחר לפני השינה.
שלומית (שלומית הגואל-טריגר) – דודתה של נימי, אשר מספרת לה סיפורים.
דני (דני שטג) – דודה של נימי, אשר מספר לה סיפורים.
סבא (טוביה צפיר) – סבא של נימי, אשר מספר לה סיפורים.
סבתא (רבקה מיכאלי) – סבתא של נימי, אשר מספרת לה סיפורים.
הפקה

הסדרה הופקה על ידי אור רם, בוימה על ידי בובי לקס, ונכתבה על ידי דקלה כץ. מריה גורביץ' ייצרה את הבובה של נימי, על פי עיצבו של שי צ'רקה. את שיר הפתיחה של הסדרה כתבה נוגה אלגום, הלחין שמוליק נויפלד וביצע יהודה תמיר. הסדרה צולמה על ידי גרג סלומון, איציק אסף וגיל סומך באולפני מימד.
רבקה מיכאלי, אשר גילמה את סבתא של נימי בסדרה, סיפרה שהיא הייתה רק בשני ימי צילום שבכל אחד מהם היא הקריאה 14 סיפורים. בנוסף היא סיפרה על העבודה עם הבובה של נימי:
"פיתחתי איתה יחסים מיוחדים. המפעילה הייתה יושבת מתחת לבימה ושולחת את היד מלמטה, אבל בעיני נימי הייתה פרטנרית לכל דבר. בסוף הצילומים, כשראיתי אותה מושפלת, ארוזה בתוך מזוודה עם הפנים לקרקעית ובלי רגליים, היה לי מאוד קשה".
מדיות נוספות

במהלך השנים לסדרה נוצרו חוברות, משחקים, בובות ו-DVD.
בשנת 2004 יצא לאור על ידי "הוצאת מפה" ספר בשם "הספור של נימי" המכיל 30 עמודים. את הספר כתבה אראלה טהרלב-בן שחר, והוא מספר על כך שנמאס לנימי לשמוע סיפורים והיא רוצה לספר את הסיפור שלה.
הערות שוליים

↑  גיורא יהלום, ‏שובו של מיץ פטל, באתר גלובס, 20 בפברואר 2001
↑  אביב לביא, השמרטף הלאומי, באתר הארץ, 10 ביוני 2003
ג'יש אל מווחידין

| --- | --- |
 תקופת הפעילות:  2013–2018 (כ־5 שנים)
 אידאולוגיה:  דרוזים
 בעלי ברית:  הכוחות המזוינים של סוריה, Ba'ath Brigades, חזבאללה, חטיבת אבו אל-פדל אל-עבאס 
 
ג'יש אל-מוואחידין (בערבית: جيش الموحدين, תעתיק: ג'יש אל-מוואחידין, משמעות: "צבא המונותאיסטים") הייתה מיליציה ערבית-דרוזית במלחמת האזרחים בסוריה, שפעלה בעיקר בלחימה הגנתית. עם זאת, היא תוארה גם כתומכת בבשאר אל-אסד ובממשל הבעת' הסורי.
הקבוצה פעלה בעיקר באזורי סווידא, דרעא, דמשק ואזורים נוספים שבהם מרוכזת אוכלוסייה דרוזית, והכריזה על הקמתה בתחילת שנת 2013. היא פעלה בעיקר באזור הר הדרוזים, הידוע גם כ-ג'בל אל-ערב, אזור הררי בנפת א-סווידא, וכן באזור הר החרמון שבנפת דמשק, אזורים המאוכלסים ברובם בדרוזים. הקבוצה הוקמה בתגובה למתקפות על אזרחים דרוזים. הקבוצה מנציחה דמויות אנטי-קולוניאליות, כמו סולטאן אל-אטרש, שהיה מנהיג דרוזי בולט.
הערות שוליים

↑  Aymenn Al-Tamimi (13 בנובמבר 2013). "The Druze Militias of Southern Syria". נבדק ב-26 בדצמבר 2013. {{cite web}}:  (עזרה)
↑  Aymenn Jawad (15 בנובמבר 2013). "More On The Druze Militias in Southern Syria". נבדק ב-6 באוקטובר 2014. {{cite web}}:  (עזרה)
↑  Aymenn Jawad (19 בספטמבר 2014). "Suwayda Village Militias". אורכב מ-המקור ב-9 באוקטובר 2014. נבדק ב-6 באוקטובר 2014. {{cite web}}:  (עזרה)
Between the Earth and the Stars

Between the Earth and the Stars (בעברית: בין כדור הארץ לכוכבים) הוא אלבומה השבעה עשר של הזמרת-יוצרת הוולשית בוני טיילר. האלבום יצא לאור ב-15 במרץ 2019, על ידי חברת התקליטים earMUSIC.
עם יציאתו נכנס האלבום אל המקום ה-11 במצעד האלבומים שבשווייץ, וה-33 במצעד האלבומים הבריטי.
רקע והפקה

באוקטובר 2014, ערכה טיילר ריאיון עם מגזין Daily Sabah. באותו הראיון היא טענה כי העבודה על אלבומה השבעה עשר כבר החלה. פרק זמן לאחר מכן, מגזין סאן פרסם כי טיילר צריכה להוציא אלבום עם רוד סטיוארט.
לבסוף, יצא הסינגל הראשון מתוך האלבום "Hold On" בפברואר 2019, והאלבום חודש לאחר מכן. בין היתר, סיבוב ההופעות "Between the Earth and the Stars Tour" אליו יצאה טיילר, נועד לקדם אלבום זה. חלק מהמופעים שנכללו בו נדחו עקב התפרצות נגיף קורונה-ווהאן.
רשימת רצועות

| Between the Earth and the Stars> מס' | Between the Earth and the Stars> שם | Between the Earth and the Stars> משך | Between the Earth and the Stars>  | Between the Earth and the Stars>  | Between the Earth and the Stars>  | Between the Earth and the Stars>  | Between the Earth and the Stars>  | Between the Earth and the Stars>  | Between the Earth and the Stars>  |
| --- | --- | --- | --- | --- | --- | --- | --- | --- | --- |
| 1. | Hold On  | 3:18 |  |  |  |  |  |  |  |
| 2. | Battle of the Sexes (בשיתוף רוד סטיוארט)   | 3:47 |  |  |  |  |  |  |  |
| 3. | Slow Walk  | 3:13 |  |  |  |  |  |  |  |
| 4. | Seven Waves Away  | 3:44 |  |  |  |  |  |  |  |
| 5. | Someone's Rockin' Your Heart (בשיתוף פרנסיס רוסי)   | 3:01 |  |  |  |  |  |  |  |
| 6. | Older  | 3:41 |  |  |  |  |  |  |  |
| 7. | Taking Control  | 3:36 |  |  |  |  |  |  |  |
| 8. | Between the Earth and the Stars  | 3:55 |  |  |  |  |  |  |  |
| 9. | Don't Push Your Luck  | 3:07 |  |  |  |  |  |  |  |
| 10. | To the Moon and Back  | 3:41 |  |  |  |  |  |  |  |
| 11. | Bad for Loving You  | 2:57 |  |  |  |  |  |  |  |
| 12. | Let's Go Crazy Tonight  | 3:00 |  |  |  |  |  |  |  |
| 13. | Missing You  | 3:53 |  |  |  |  |  |  |  |
| 14. | Move  | 3:41 |  |  |  |  |  |  |  |
| משך כולל: | משך כולל: | 62:17 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 24 |
|  גרמניה | GfK – טופ 100 | 23 |
|  הממלכה המאוחדת | מצעד האלבומים הבריטי | 34 |
|  הממלכה המאוחדת | מצעד האלבומים העצמאיים | 4 |
|  ולוניה | אולטראטופ 40 | 164 |
|  ספרד | PROMUSICAE | 96 |
|  סקוטלנד | מצעד האלבומים הסקוטי | 12 |
|  צרפת | SNEP | 181 |
|  שווייץ | המצעד השווייצרי | 11 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| צרפת | 15 במרץ 2019 | תקליטור • הורדה דיגיטלית | earMUSIC |  |
| גרמניה | 15 במרץ 2019 | תקליטור • הורדה דיגיטלית | earMUSIC |  |
| איטליה | 15 במרץ 2019 | תקליטור • הורדה דיגיטלית | earMUSIC |  |
| אוסטרליה | 22 במרץ 2019 | תקליטור • הורדה דיגיטלית | earMUSIC |  |
| ספרד | 22 במרץ 2019 | תקליטור • הורדה דיגיטלית | earMUSIC |  |
| הממלכה המאוחדת | 22 במרץ 2019 | תקליטור • הורדה דיגיטלית | earMUSIC |  |
| ארצות הברית | 12 באפריל 2019 | תקליטור • הורדה דיגיטלית | earMUSIC |  |
| קנדה | 12 באפריל 2019 | תקליטור • הורדה דיגיטלית | earMUSIC |  |
משה ריבלין (יו"ר דירקטוריון קק"ל)

משה ריבלין  - (תרפ"ה – תשס"ה, 16 בינואר 1925, כ' בטבת ה'תרפ"ה – 2004) היה איש ציבור ישראלי, אשר כיהן כמנכ"ל הסוכנות היהודית ויו"ר דירקטוריון קק"ל.
תולדות חייו ופועלו

משה ריבלין נולד בירושלים ב-כ' טבת תרפ"ה (16 בינואר 1925). דור שביעי בירושלים, בן למשפחת ריבלין, שאבותיה הגיעו לארץ בעליית תלמידי הגר"א (הגאון מווילנה) בתחילת המאה ה-19. סבו, אברהם בנימין ריבלין, היה הילד הראשון שנולד בשכונת נחלת שבעה, השכונה היהודית השלישית שנבנתה מחוץ לחומה בירושלים בשנת תרכ"ט (1869). ריבלין קיבל חינוך מסורתי וכללי והיה בוגר בית המדרש למורים בירושלים. הוא היה פעיל בהגנה והשתחרר מצה"ל בדרגת רס"ן.
פעילותו הציבורית

בשנים 1955–1957 שימש קונסול ישראל בניו-יורק. עם שובו ארצה התמנה למנהל מחלקת ההסברה בסוכנות היהודית. לאחר-מכן כיהן בתפקיד מזכ"ל ולימים מנכ"ל הסוכנות היהודית. במקביל שימש חבר עמית בהנהלת ההסתדרות הציונית העולמית. בשנת 1977 התמנה ריבלין ליו"ר דירקטוריון קק"ל וכיהן בתפקיד במשך 21 שנה (1977- 1998). כשהתמנה לתפקיד נזכר איך, כאשר הלך לבית הספר פגש בכל בוקר את מנחם אוסישקין (שכיהן בשעתו בתפקיד יו"ר דירקטוריון קק"ל)— "האיש גדל הגוף, בעל הזקן הנאה והעיניים החודרות הולך ברחוב והדרת מלך בו".
ריבלין סבר שקק"ל היא מן הארגונים הציוניים והישראליים ביותר. כמי שזכה לכינויים "מלך היער" ו"היערן הלאומי", אמר ריבלין כי הקו המנחה אותו בעבודתו היא העובדה שאסור לשכוח "שאנחנו עושים למען העם היהודי ובשמו, אחרת נהיה סתם קבוצה קבלנית...".
בתקופת כהונתו בראשות קק"ל, הורחבו פעולות הארגון ובין המפעלים הגדולים שבוצעו, בנוסף לייעור והכשרת הקרקע, ניתן למנות את שיקום עמק החולה, מפעל "נגב של צמיחה", ניקוז ושיקום אדמות עמק יזרעאל, הכשרת התשתיות הקרקעיות ליישוב גלי העלייה הגדולים בראשית שנות ה-90, דחיקת המדבר בשיטות חדשניות של ייעור מדברי והקמת מאגרי המים בעמק בית שאן, בגליל, בערבה ובנגב.
הנצחה

בשנת 2007 קק"ל הנציחה את זכרו וחנכה טיילת על-שמו - "שדרת משה" - מכביש 40 בואכה מדרשת בן-גוריון בשדה בוקר ועד לקברו של בן-גוריון.
לקריאה נוספת

משה ריבלין, משה ריבלין, תרפ"ה-תשס"ה 1925–2004: קובץ לזכרו – פרקי זיכרון מעטו ועליו, הוצאת הספרייה הציונית, ירושלים 2008.
הערות שוליים

↑  משה ריבלין יו"ר דירקטוריון הקק"ל, דבר, 4 בינואר 1977
↑  http://www.kkl.org.il/profile/kkl-jnf-leadership/organization-chairmen/
| --- | --- |
בקרת זהויות :  NLI: 987007308417505171  ISNI: 0000 0000 6698 0209  LCCN: n2009022306  VIAF: 82528216   WorldCat (עם VIAF): 82528216
חמסין של ניסן

"חמסין של ניסן" הוא סינגל שהוקלט על ידי הזמרת הישראלית אילנית. את השיר הוציאה בשנת 1980 לאור חברת התקליטים פונוקול, והוא נכלל כרצועה הפותחת של אלבום האוסף הרביעי של הזמרת, "ארבעה צדדים".
על השיר

"חמסין של ניסן" נכתב על ידי לאה גולדברג והולחן על ידי שייקה פייקוב, שגם הפיק אותו. לצד השירים הישנים שנכללו באוסף ארבעה צדדים, הוציאה אילנית גם כמה שירים חדשים. "חמסין של ניסן" נמנה עימם. הוא זכה להצלחה גבוהה במצעד הפזמונים השבועי של רשת ג', כשבשיאו דורג במקום הראשון. עם זאת, הוא לא נכנס למצעד סוף השנה של התחנה. כמו כן, במצעד השבועי של גלי צה"ל הגיע השיר בשיאו למקום השביעי.
מיקומי שיא

|   ‏‏‏  מצעדים ודירוגים (1980)> מדינה |   ‏‏‏  מצעדים ודירוגים (1980)> מצעד |   ‏‏‏  מצעדים ודירוגים (1980)> מיקום שיא |   ‏‏‏  מצעדים ודירוגים (1980)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|  ישראל | גלי צה"ל | 7 |  |
הערות שוליים

↑  המצעד השבועי של רשת ג', 11–12 בנובמבר 1980. פזמונט
| אילנית |
| --- | --- | --- |
| אלבומי אולפן | עמיחי בגבול ירדן • אילנית לילדים • אילנית בשירי חגים לילדים (מס' 1) • אילנית (1972) • אילנית (1974) • להיטים לילדים • שירי משוררים לילדים • שירו שיר לשמש • בואו ונשיר ביחד • טיול לילי ושירים אחרים שאני אוהבת • סולו? הופעה פומבית • תקליט מס' 20 במקצב ברזילאי ובשירים נבחרים • שירים שילדים אוהבים והשירים היפים של מרים ילן-שטקליס • רגשות מעורבים • אל הדרך • מתנה לילדים – השירים שכל הילדים אוהבים • אולי עוד פעם • סרט בשחור לבן • בוא נתחיל מבראשית • חלום ברזילאי • ישראלית |  |
| אלבומי אוסף | הלהיטים הגדולים של אילנית ואילן ואילנית • שירי הייצוג של ישראל • להיטי הזהב של אילנית • ארבעה צדדים • עכשיו כולם ביחד • 21 הלהיטים הגדולים של אילנית • כבר אחרי חצות – אוסף שירי אהבה • נאסף תשרי, אוסף מס. 3 • אי שם – אוסף שירי הפופ והייצוג • ללכת שבי אחרייך – אוסף שירי ארץ ישראל • כל מקום – אוסף שירים בינלאומיים • שיר של יום חולין – אוסף הבלדות • ושוב איתכם – אוסף שירי אילן ואילנית • המיטב • אוסף להיטים • שירים ליום חולין – אוסף כפול |  |
| ערכים קשורים | אירוויזיון 1973 • ישראל באירוויזיון 1973 • אירוויזיון 1977 • ישראל באירוויזיון 1977 • אילן ואילנית • שלמה צח |  |
| אילנית – שירים |
| --- | --- | --- |
| שנות ה-60 | "שיר בארבעה בתים" |  |
| שנות ה-70 | "אהבתה של תרזה די מון" • "ילדי איננו ילד עוד" • "רק הירח" • "פעם לאהוב" • "לאורך השדרה שאין בה איש" • "איש הסתיו" • "גוליבר" • "אי שם" • "אין מקום בחוף" • "עכשיו אני יודע" • "אחיי גיבורי התהילה" • "ללכת שבי אחרייך" • "אהבה אחת קטנה" • "אבל המנגינה" • "Chaque matin la joie du monde" • "אם ייפול הכוכב שלי" • "עיר אחרת" • "כי הנני בא" • "כשקיבלו את התורה" • "כשיבוא שלום לארץ" • "שירו שיר לשמש" • "שלום" • "כך היה כך יהיה" • "הכרתי פעם איש" • "האוניות חזרו" • "ילד בקרקס" • "עפרוני" • "דניאל" • "שיר של יום חולין" • "אל תשמעי לקול ליבך" • "ארץ" • "אדם רחוק" • "אהבה היא שיר לשניים" • "הנה הלילה" • "תבורכי" • "הנה ימים באים" • "הנה בא השלום" • "רגשות מעורבים" • "היי דנה" |  |
| שנות ה-80 | "אני לא מאמינה" • "פעם בשנה" • "חמסין של ניסן" • "הבית של פיסטוק" • "בשביל אל הכפר" • "עד עולם" • "אל הדרך" • "פרפר נחמד" • "נחמה" • "בשורה טובה" • "תצלום ישן" • "הלב" • "שיר על נחלים" • "אולי עוד פעם" • "בואו בואו" • "אם ובנה" • "בללייקה" • "עכשיו כולם ביחד" • "חלק בעולם" • "הנחמה היחידה" • "רק בינתיים" • "סרט בשחור לבן" • "קחי נשימה" • "חבר" |  |
| --- | --- |
בקרת זהויות :  MusicBrainz work: f75db49c-cf8e-4ea9-bc68-4fe33a8a7253
פנטלה האריקרישנה

פנטלה האריקרישנה (נולד ב-10 במאי 1986) הוא רב-אמן הודי. הוא הגיע בשיאו למקום העשירי בדירוג עולמי בשחמט ושיא מד כושר של 2770 בחודש דצמבר 2016.
ב-17 באוגוסט 2001, הוא הפך להודי הצעיר ביותר שזכה בתואר רב-אמן, שיא אשר נשבר לאחר מכן על ידי קונרו הומפי (אנ'), פארימרז'אן נגי,  פראגנאננדה ראמשבאבו וגוקש דומרזו  בסדר זה. הוא היה אלוף חבר העמים ב-2001, אלוף העולם לנוער ב-2004, ואלוף אסיה ב-2011.
האריקרישנה זכה בתחרות העל טאטא סטיל בשלב המועמדים בשנת 2012 ובאירוע הפתוח של תחרות האמנים בעיר ביל בשנת 2013. הוא ייצג את הודו בשבע אולימפיאדות שחמט משנת 2000 עד 2012 וזכה בארד קבוצתי באליפות העולם בשחמט לקבוצות ב-2010. באליפות אסיה לקבוצות  במדלית זהב  בשנת 2009 ובשתי מדליות כסף  בשנים 2003 ו-2012.
בפברואר 2013 השיג האריקרישנה מד כושר 2700 בפעם הראשונה,  השחקן ההודי השלישי שעשה זאת.
האריקרישנה  נולד  בגונטור (אנ') באנדרה פרדש, הודו. הוא למד שחמט בגיל 4 מסבו רנגה ראו, שהיה גם מאמן השחמט הראשון שלו.
קריירת שחמט > נוער

האריקרישנה  היה שחקן נוער מצליח מאוד, שזכה בתואר אלוף הודו עד גיל 8 (1993), עד גיל 10 (1995), עד גיל 14 (1999), עד גיל 15 (1998) ועד גיל 18 (1998). הוא זכה באליפות עד גיל 18 באליפות חבר העמים בשחמט בשנת 1999. הוא זכה באליפות העולם עד גיל 10 בשנת 1996.
התקדמותו הייתה כה מרשימה, שבגיל 14 שנים ו-5 חודשים, הוא צורף לנבחרת הודו לאולימפיאדת השחמט בשנת 2000, וצבר 6.5 מתוך 11 סיבובים וכך קיבל את נורמת רב-האמן הראשונה שלו. הנורמות השנייה והשלישית הגיעו זמן קצר לאחר מכן עם תוצאה של 6.5/13, ומקום חמישי בתחרות קורוס דרג ב' וחלוקת מקום שביעי באליפות אסיה  עם 7/11. נורמה אחרונה זו העלתה אותו לאליפות העולם בשחמט של פיד"ה 2002 (הודח בסיבוב הראשון לאחר הפסד לאלכסנדר בליאבסקי) וגם הבטיחה את תואר רב-האמן שלו, לאחר שהגיע לדירוג פיד"ה הנדרש של 2500 ברשימת הדירוג של יולי 2000.
קריירת שחמט > 2004–2001

מיד לאחר מכן הוא ניצח בשובר שוויון באליפות חבר העמים, שנערכה בלונדון, ולאחר מכן זכה מקום ראשון לאחר שובר שוויון עם אלכסיי ברסוב (אנ') וקרישנאן סאסיקירן (אנ') בתחרות השחמט של הייסטינגס בתחילת 2002. סיים חצי נקודה אחרי סאסיקירן באליפות הלאומית   2002. למרות סדרה של תוצאות חלשות יותר שעלתה לו 29 נקודות דירוג בין יולי 2002 לינואר 2003, האריקרישנה השיג כמעט את כולן בדירוג הבא עם מקום שלישי בהייסטינגס ומקום שני באליפות הלאומית  במומבאי. הוא חלק את המקום השני עם וסיליוס קוטרוניאס (אנ') ופול מוטוואני (אנ') באליפות בריטניה 2003 ולאחר מכן חלק את המקום הראשון עם ואסילי ימלין, סימבט לפוטיאן (אנ') ופאבל קוטסור (אנ') באבו דאבי.
הכושר המעולה של האריקרישנה נמשך בחלוקת מקום  שני  בתחרות שארג'ה הפתוחה חצי נקודה אחרי קוטסור, חלק מקום שביעי באליפות Parsvnath הפתוחה, חלק מקום חמישי בתחרות טאטא סטיל הפתוחה ושני בתחרות האזורית של אסיה שנערכה בדאקה, נקודה אחרי סוריה שאקר גנגולי (אנ') וחלק מקום שלישי בתחרות גיבטלקום מאסטרס   נקודה אחרי נייג'ל שורט. כמה חודשים לאחר מכן הגיע למקום השישי בשוברי שוויון (תריסר שחקנים חלקו מקום חצי נקודה מאחורי שחריאר ממדיארוב באליפות דובאי הפתוחה החזקה.
בין רשימות הדירוג של ינואר 2003 ואוקטובר 2005, האריקרישנה עלה בצורה מתמדת מ-2539 ל-2673, והגיע  לראשונה ל-2600 ביולי 2004.
האריקרישנה הודח מאליפות העולם בשחמט של פיד"ה לשנת  2004, שנערכה בטריפולי, בסיבוב השני לאחר סדרת משחקי שובר שוויון מהירים 3-1 מול וסילי איוונצ'וק, אך הגיע למקום הרביעי בשובר שוויון באליפות אבו דאבי הפתוחה, חצי נקודה אחרי דימיטרי בוחרוב (אנ'). הוא הגיע למקום השלישי בתחרות  Pune Super GM, נקודה אחרי המנצח ליביו דיטר ניספאנו (אנ') אך ניצח במשחק האישי שלהם והיה יציב בנבחרת הודו באולימפיאדת השחמט. שורת ביצועים זו הגיעה לשיאה בזכייה באליפות העולם לנוער בשחמט שנערכה בקוצ'י, הודו בנובמבר 2004, כשהוא צובר 10/13 לפני טיגראן לבוני פטרוסיאן (אנ') וזאו ג'ון (אנ')  חצי נקודה אחריו.
קריירת שחמט > 2009–2005

הצלחה כזו גרמה להזמנות לאירועים חזקים יותר, כמו ברמודה בתחילת 2005, שם למרות ההפסד לבוריס גלפנד בסיבוב השמיני, הניצחון בשני הסיבובים האחרונים איפשר לו לחלוק איתו מקום ראשון, ואחריו ניקוד שווה בתחרות דוס הרמנאס ומקום חמישי בשובר השוויון בתחרות  HB Global Challenge. האריקרישנה חבר למאמן לשעבר של וישוואנתן אנאנד, אליזבר אובילבה (אנ'), בניסיון לשפר את משחקו.  לאחר מכן הוא זכה בגביע המלונות בסנג'ין, מרחק נקודה מהמקום השני עם 8.5/11.  הוא חלק מקום השני באליפות מיינץ אורדיז הפתוחה. תוצאה שווה בלוזאן ולאחריה זכייה בתחרות Essent Crown באוקטובר 2005, עם  4/6.  בגביע העולם לשחמט שהתקיים בדצמבר 2005, האריקרישנה ניצח את יו שאוטנג (אנ') 3-1 ואת ג'יובאני וסקובי (אנ') 4-2 לפני שהודח בסיבוב השלישי מול אלכסיי דרייב 2.5-1.5, ולאחר מכן חלק במקום השני בפמפלונה, חצי נקודה אחרי רוסלן פונומריוב.
במרץ 2006, האריקרישנה חלק מקום הראשון (חמישי בשובר השוויון) עם המנצח גבריאל סרגיסיאן (אנ'), אחמד עדלי (אנ'), שחריאר ממדיארוב ואיגור-אלכסנדר נטף (אנ') באליפות רייקיאוויק הפתוחה עם 7/9. לאחר שהתחרה באולימפיאדת השחמט ה-37, הוא שיחק גרוע חודש לאחר מכן וחלק מקום אחרון  בתחרות Aerosvit, אם כי לאחר מכן הוא ניצח בתחרות ​​מארקס גיורגי  ואז זכה באליפות העולם לנוער בגרסת  שחמט 960 וניצח בארבעת המשחקים האחרונים מול ארקדי ניידיץ' בתוצאה הסופית ½4–½3. שנת 2007 התחילה בצורה גרועה עם 3.5/9 באליפות אירופלוט הפתוחה, אבל הוא התאושש והגיע למקום השלישי בתחרות הבינלאומית במונטריאול, והפסיד בסיבוב האחרון למנצח הטורניר וסילי איוונצ'וק.  האריקרישנה חלק את המקום הראשון (שני בשובר שוויון) בתחרות מארקס גיורגי ולאחר מכן סיים במקום ה-20 בתחרות מיינץ. בסוף 2007 הוא הפסיד 3-1 בגמר תחרות הזכרון קרלוס טורה לאיבנצ'וק והגיע למקום הרביעי בשובר השוויון ברג'ו אמיליה.
האריקרישנה שיחק בתדירות נמוכה יותר בתחרויות לאחר 2007 אך סיים במקום הרביעי בתחרות המשנית קורוס   2008 עם 7.5/13,   ולאחר  מכאן מספר אירועים קבוצתיים וזכייה בשובר שוויון בספטמבר 2008 בגביע לאבק  ארצות הברית.  הוא הוגרל לשלבי הנוקאאוט של תחרות הזכרון קרלוס טורה אבל הודח 3-2 על ידי יאן אהלבסט (אנ') ברבע הגמר.
הפסד בסיבוב האחרון לפטר סבידלר גרם להאריקרישנה להידרדר ממקום ראשון משותף לחלוק את המקום השביעי בתחרות השחמט של גיברלטר בינואר 2009,   אך הוא זכה בתחרות שחמט בקצב מהיר בחודש הבא, נקודה לפני גאורג מאייר (אנ').  הוא הפסיד שלושה משחקים רצופים בתחרות בוסנה ה-39 וסיים במקום החמישי מתוך שישה עם 4/10,   לאחר מכן התקשה באירוע שנת ה-200 של ציריך, וסיים במקום ה-27  עם 6/9.  בתחרות לזכר מיכאיל צ'יגורין הגיע למקום ה-15 לאחר שובר שוויון בתחרות הפתוחה וניצח בתחרות הבליץ.  הוא סיים את השנה כשעזר להודו לזכות באליפות אסיה לנבחרות.
קריירת שחמט > 2013–2010

האריקרישנה סיים במקום השישי בתחרות  קורוס דרג ב' עם 6.5/13 בינואר 2010 לפני ביצועים גרועים באליפות אסיה ליחידים, שם סיים במקום ה-23 לאחר שובר שוויון ואיבד 17 נקודות דירוג. נחמה מסוימת הגיעה עת חלק מקום ראשון עם אהלבסט בתחרות הבינלאומית בניו יורק. הוא חלק את המקום השני עם 7/9 באליפות העולם הפתוחה, חצי נקודה מאחורי ויקטור לזניצ'קה (אנ'),   אך איבד נקודות דירוג באליפות קנדה הפתוחה עם 6/9 וחלוקת  המקום ה-23.  התוצאות הטובות שלו במשחקי אסיה ובליגה הספרדית (כולל ניצחון על מקסים ושייה-לגראב) יחד עם תוצאות טובות באולימפיאדת השחמט  עזרו לשחזר את הדירוג שלו ל-2667 לאחר נפילה מתמדת בין אפריל 2009 (2686) ליולי 2010 (2645).
בינואר 2011, הוא הגיע למקום התשיעי   עם 7/10 בתחרות גיברלטר ולאחר מכן למקום השישי   עם 6.5/9 בקאפל-לה-גראנד.  במאי 2011 הוא זכה באליפות אסיה בשחמט לאחר שחלק מקום ראשון עם יו ויגוי (אנ') ונגוין נגוק טרונג סון  (אנ') עם 6.5/9, חלק את המקום השני  בתוצאה 7/9 עם רוברט הס (אנ') ואלחנדרו רמירז (אנ') באליפות שיקגו הפתוחה חצי נקודה אחרי טימור גארייב (אנ').  הכושר של האריקרישנה ירד בתחרות ניו יורק לאחר שסיים עם 4.5/9 בלבד במקום ה-25 המשותף,   אך שותף למקום השלישי באליפות העולם הפתוחה עם 6.5/9.  הוא התקשה באליפות העולם לקבוצות כאשר התמודד כמעט רק מול שחקנים מדורגים במד כושר של 2700 , השיג 3.5/9 והודח מגביע העולם בשחמט בסיבוב השני 1.5-0.5 על ידי דמיטרי יאקובנקו.
האריקרישנה התחיל את 2012 בנצחון בתחרות  טאטה סטיל דרג ב', עם 9/13, חצי נקודה לפני אלכסנדר מוטילב (אנ') ולאזארו ברוזון, והבטיח לעצמו מקום בקבוצה העילית בתחרות בשנה הבאה.  לאחר מכן ניצח  בתחרות קפל לה גראנד  בשובר שוויון עם 7/9.  בחודש יולי, הוא היה שלישי בשובר  שוויון באליפות בנאסק עם 8/10 וחמישי בשובר  שוויון בתחרות האמנים בביל עם 7.5/11.  האריקרישנה  סיים את השנה עם אולימפיאדת השחמט ה-40 ומשחקי הליגה, וסיים את השנה בדירוג הגבוה ביותר שלו עד כה עם מד כושר 2698.
בהופעתו הראשונה בתחרות העל טאטא סטיל בינואר 2013, האריקרישנה סיים במקום השביעי עם 6.5/13 ועבר את מד הכושר 2700 בפעם הראשונה.  למרות הקריסה  בתחרות לזכר קפבלנקה, בה צבר הריקרישנה 3/10 בלבד, הפסיד ארבעה משחקים ולא הצליח לנצח ונסוג אחורה מתחת ל-2700,   הכושר הטוב שלו חזר בחודש יולי עם הופעה חזקה בליגה היוונית, זכייה בתחרות האמנים בביל עם 8.5/11 וחלוקת מקום חמישי עם 7/9 בתחרות  HZ.
קריירת שחמט > 2016–2014

בינואר 2014, האריקרישנה סיים במקום השביעי בתחרות העל טאטא סטיל  עם 5.5/11 לאחר הפסד במחזור האחרון מול בוריס גלפנד והגיע למקום ה-12 בשובר  שוויון עם 7/10 בתחרות גיברלטר זמן קצר לאחר מכן.  לאחר שזכה במדלית כסף באליפות הבליץ של אסיה,   הוא שיחק השתתף רק במשחקי ליגה עד חודש יולי כאשר סיים במקום השלישי בשובר השוויון בתחרות ביל.  למרות ששיחק בנבחרת הודו בשבע אולימפיאדות השחמט הקודמות, הוא לא השתתף באולימפיאדת  2014, ובמקום זאת השתתף בליגה הטורקית. בפעם ההראשונה שהתקיימה תחרות האמנים בקטר  הוא צבר 5.5/9 וחלק את המקום ה-25.
האריקרישנה פתח את שנת 2015 בתוצאה של 7.5/10 ובמקום התשיעי בשובר שוויון בתחרות גיברלטר,   עם מספר אירועים קבוצתיים לאחר מכן, כולל אליפות העולם לקבוצות בה צבר 5/9. בחודש יוני, הוא זכה בתחרות הבינלאומית ה-10 של אדמונטון עם 7.5/9, כולל התחלה מרשימה של 5/5.  הדחה מוקדמת מהסיבוב השני של גביע העולם מול סת'ורמאן (אנ') אפשרה להאריקרישנה לשחק בתחרות הבינלאומית באי מאן שם חלק את המקום הראשון של גבריאל סרגיסיאן (אנ') ולורן פרסינט (אנ') וניצח בשובר שוויון, עם 7/9.   הוא סיים את השנה בתוצאה של 6/9 ללא הפסד באליפות קטר  הפתוחה ובמקום האחד-עשר בשובר השוויון.
בפברואר-מרץ 2016, האריקרישנה השתתף במשחקי IMSA Elite Mind שנערכו בסין. הוא סיים את האירוע במקום השביעי בקצב המהיר ובמקום השלישי בקצב הבליץ וצבר 113 נקודות בדירוג החי כדי להגיע לדירוג הטוב ביותר בקריירה של 2774 במד כושר בליץ.
Peligro

Peligro (באנגלית: Danger, ובעברית: סכנה) הוא אלבום האולפן השני של הזמרת-יוצרת הקולומביאנית, שאקירה. האלבום יצא לאור ב-25 במרץ 1993, על ידי חברת התקליטים סוני מיוזיק קולומביה. מתוך האלבום יצאו ארבעה סינגלים; "Peligro" ,Brujería" ,"Eres", ו-"Tú Serás la Historia de Mi Vida".
האלבום בדומה לאלבום הבכורה שלה Magia, נכשל גם כן, אך הצליח להפנות כלפי שאקירה תשומת לב שאבדה באותן תקופות. בנוסף לכך, האלבום יצא על ויניל בקולומביה בלבד, והורד מן המדפים כמה שנים לאחר צאתו.
רקע והפקה

האלבום הופק על ידי אדוארדו פאס שגם כתב את שני הסינגלים הראשונים מתוכו. האלבום יצא במסגרת החוזה של שאקירה עם סוני מיוזיק קולומביה, בו התחייבה להוציא שלושה אלבומים, והוא היווה כאלבום השני, כשאחריו יצא האלבום השלישי, Pies Descalzos.
סוגיו המוזיקליים העיקריים של האלבום הם הפופ הלטיני, הרוק והניו ג'ק סווינג, ואף נכללות בו גם כמה בלדות כגון, "Eres".
למרות הכישלון המסחרי של אלבום הבכורה של שאקירה Magia, סוני מיוזיק קולומביה שיווקו בכל מקום את האלבום הזה, בתקווה שהוא יגדיל את הפופולריות הקטנה שהיא כבר קיבלה וימכור יותר מקודמו.
יציאה וקידום

לאחר הכישלון שחוותה שאקירה עם אלבום הבכורה שלה, Magia, יצא האלבום הזה ואיתו אנשיה של שאקירה קיוו שתצליח, אך בדומה לאלבומה הראשון, גם האלבום הזה נכשל. מתוך האלבום יצאו ארבעה סינגלים, ורק "Eres", זכה להצלחה מועטה מכיוון שאיתו הופיעה שאקירה בפסטיבל השנתי של ויניה דל מאר.
מעבר לכך, האלבום זכה לביקורות מעורבות, אך חלקן היו חיוביות ואף נאמר עליו כי "הוא זה אשר יוכיח ששאקירה כן מסוגלת להצליח, אך הדרך תהיה קשה".